حكوومەتی هەرێمی كوردستان هەزار ژن دەنێرێتە ئەڵمانیا\nنوێنەری حكوومەتی هەرێمی كوردستان لە لیژنەی هاوئاهەنگیكاری نیشتمانی عێراقی بۆ هاوئاهەنگیكردن لەگەڵ یونیتاد رای دەگەیەنێت، حكوومەتی هەرێمی كوردستان بە هاوئاهەنگی لەگەڵ ئەڵمانیا هەزار ژنی ناردووە بۆ ئەو وڵاتە.\nنەتەوە یەكگرتووەكان بۆ لێپێچینەوە لە تاوانەكانی داعش (یونیتاد) بە هاوكاری نێردەی هەمیشەیی عێراق لە بارەگای نەتەوە یەكگرتووەكان، لە نیویۆرك كۆبوونەوەیەكی ئەنجام دا بە ناونیشانی (شێوازی كوشتنی بە كۆمەڵ - تاوانەكانی داعش لە عێراق )، دیندار زێباریش بەشداری كۆبوونەوەكە بو رای گەیاند، هەزار ژن بە هاوئاهەنگی نێراون بۆ ئەڵمانیا.\nدیندار زێباری نوێنەری حكوومەتی هەرێمی كوردستان، لە لیژنەی هاوئاهەنگیكاری نیشتمانی عێراقی بۆ هاوئاهەنگیكردن لەگەڵ یونیتاد NCC گوتی، دوای هێرشەكانی داعش، حكوومەتی هەرێم هەوڵی دا رفێنراوەكان لە دەست تیرۆریستان رزگار بكات، لە هەمان كاتدا لیژنەیەكی دامەزراند كە ئەركی بریتییە لە بە دۆكیۆمێنتكردنی تاوانەكانی داعش و بە جینۆساید ناساندنی لەسەر ئاستی نێودەوڵەتی.\nزێباری رای گەیاند، لە شەڕەكانی ئازادكردنەوەی ئەو ناوچانەی كەوتبوونە ژێردەستی داعش، هێزەكانی پێشمەرگە قوربانیی زۆریان داوە، لەوانە هەزار و 800 شەهید و 10 هەزار و 369 بریندار و 47 بێ سەروشوێن لە هێزەكانی پێشمەرگە.\nباسی لەوەش كرد، حكوومەتی هەرێم لە هەوڵی بەردەوامدایە بۆ رزگاركردنی رفێنراون و دوای ئازادكردنیان پێداویستییەكانیان دابین دەكات، هەروەها توانراوە سێ هەزار و 552 رفێنراو رزگار بكرێن، لەوانە هەزار و 207 ژن، 339 پیاو، هەزار و 50 كچ، 956 كوڕ. هەروەها بەپێی رێككەوتنێكی نێوان حكوومەتی هەرێم و حكوومەتی ئەڵمانیا، زیاتر لە هەزار ژنی رزگاربوو رەوانەی ئەڵمانیا كراون بۆ چارەسەر.


فرانس پرێس: رێژەی مردن بە كۆرۆنا لە ئێران دابەزینێكی بەرچاوی تۆماركرد - پرس میدیا\nHome سڵایدشۆو كۆرۆنا هەرێمی هەواڵ فرانس پرێس: رێژەی مردن بە كۆرۆنا لە ئێران دابەزینێكی بەرچاوی تۆماركرد\nفرانس پرێس: رێژەی مردن بە كۆرۆنا لە ئێران دابەزینێكی بەرچاوی تۆماركرد\nپرس میدیا 4/14/2020 11:18:00 م سڵایدشۆو, كۆرۆنا, هەرێمی, هەواڵ,\nئاماری گیان لەدەستدان بەهۆی كۆرۆنا لە ئێران تادێت بەڕێژەیەكی بەرچاو دادەبەزێت بەشێوەیەك ئەمڕۆ بۆ یەكەمینجار كەمتر لە 100 كەس بەو ڤایرۆسە لەو وڵاتە گیانیان لەدەستداوە.\nئاژانسی هەواڵی فرانس پرێس لە سەر زاری بەرپرسانی ئەو وڵاتە بڵاویكردووەتەوە، لە ماوەی 24 كاتژمێری رابردوودا 98 هەشت كەس لە ئێران بەهۆی ڤایرۆسی كۆرۆناوە گیانیان لەدەستداوە، بەمەش كۆی ژمارەی ئەوانەی بەهۆی ڤایرۆسەكەوە مردوون، ژمارەیان بوو بە 4 هەزار و 683 كەس.\nهاوكات كیانۆش جهانپور، وتەبێژی وەزارەتی تەندروستی ئێران دەڵێت، ئەمە یەكەم جارە لە ماوەی شەو و رۆژێكدا كەمتر لە 100 حاڵەتی مردن لە ئێران تۆماربكرێت، بەو هیوایەی ئەو دابەزینە لە ژمارەی قوربانیان بەردەوام بێت و پەتاكە بە یەكجاری ون بێت".\nباسیلەوەشكردووە، لە ماوەی 24 كاتژمێردا هەزار و 574 حاڵەتی نوێی تووشبوون بە كۆرۆنا تۆماركراون، بەمەش تا ئێستا كۆی ژمارەی تووشبووان لە ئێران بۆ 74 هەزار و 877 حاڵەت بەرز بووەوە، لەو ژمارەیەش تا ئێستا 48 هەزار و 129 حاڵەت بە تەواوی چاك بوونەتەوە و نەخۆشخانەیان جێهێشتووە.\nتاگەکان # سڵایدشۆو # كۆرۆنا # هەرێمی # هەواڵ\nBy پرس میدیا at 4/14/2020 11:18:00 م\nLabels: سڵایدشۆو, كۆرۆنا, هەرێمی, هەواڵ\nسڵایدشۆو كۆرۆنا هەرێمی هەواڵ


موحسن دوسکى: دێ کار لسەر پەسەندکرنا پروژێ چاکسازیێ کەین\nTHU, 8 NOV 2018 18:44 | KDP.info\nدهۆک-KDP.info- ئەندامەکێ پەرلەمانێ کوردستانێ سەر ب لیستا پارتى دیموکراتى کوردستان راگەهاند، ل پەرلەمانێ کوردستانێ دێ هەمى بزاڤا بۆ باشترکرن و خوشکرنا ژیان و ژیارا موچەخور و کەسێن بێ موچە کەین و دێ ب رژدى کار لسەر پەسەندکرنا پروژێ چاکسازیێ ل پەرلەمانێ کوردستانێ کەین، داکو گهورین لسەر سیستەمێ موچەیاندا بهێت و دبەرژەوەندیا گشتیدا بیت.\nنیزیکى چوار سالێن قەیرانا دارایى ل هەرێما کوردستانێ و لاوازیا رەوشا ئابۆرى، نوکە رەوش بەرەڤ باشتر چوویە و پەرلەمانى کوردستانێ دەست بکارێ خۆ کریە، ژبۆ ڤێ مەرەمێ محسن دوسکى، ئەندامێ پەرلەمانێ کوردستانێ سەر ب لیستا پارتى دیموکراتى کوردستان بۆ مالپەرێ فەرمیێ پارتى دیموکراتى کوردستان گوت:" گرنگە پەرلەمان کار بۆ باشترکرنا ژیارا موچەخور و کەسێن بێ مووچە بکەت، جونکى بۆ ماوەیێ چەند سالا بوویە هەرێما کوردستانێ د قەیرانا دارایى دا دبورى و خەلکى خوراگر بوویە، بەلێ نوکە رەوشا ئابۆرى ل هەرێمێ بەرەڤ باشتر چوویە، ژبەر هندێ پێدڤیە لگور داهاتێ هەیڤانە موچەیێن فەرمانبەرا بهێنە رێکخستن و بەلاڤکرن".\nمحسن دوسکى خویاکر:" ئەگەر داهاتێ حوکمەتا هەرێما کوردستانێ بۆ دابینکرنا موچەیێن فەرمانبەرا یێ کێم بیت، گرنگە موچەیێ پلەیێن تایبەت بهێنە کێمکرن و ب هەمى رەنگا دێ کار کەین ژبۆ نەهێلانا خانەنشینکرناپەرلەمانتارا، کۆ پشتى ئەرکێ پەرلەمانتارى ب دووماهیک دئێت بزڤریتە دناڤ پارتا خو و لسەر وێ کارى بهێتە خانەنشینکرن یێ بەرى کارێ پەرلەمانتاریێ".\nئەندام پەرلەمانێ کوردستانێ زەلالکر:" دڤێ خولا پەرلەمانیدا دێ برژدى کار لسەر پەسەندکرنا پروژێ چاکسازیێ ل پەرلەمانێ کوردستانێ کەین، داکو گهورین لسەر سیستەمێ موچەیاندا بهێت و دبەرژەوەندیا گشتیدا بیت".


ئەمریکا لە ئەفغانستان فریوکارانە هەڵسوکەوتی کرد/ دەوڵەتی گشت گیر پێک بێت - Mehr News Agency\nAP ١٤٠٠ گەڵاڕێزان ١٩ ١١:٢٤\nNews Code 39924\nبە ڕاپۆرتی ئاژانسی هەواڵی مێهر، عەلی شەمخانی سکرتێری ئەنجومەنی باڵای ئاسایشی نەتەوەیی ئێران سەرلەبەیانی ئەمڕۆ چوارشەممە لە سێهەمین کۆبوونەوەی گفتوگۆی ناوچەیی لە دێهلی نەو، لێدوانی دا.\nسکرتێری ئەنجومەنی باڵای ئاسایشی نەتەوەیی و نوێنەری ئایەتوڵڵا خامنەیی لە کۆبوونەوەی بەرپرسانی وڵاتانی بەشدار لە ئەو کۆبوونەوە وتی: ئێمە بەردەوام جەختمان کردووە و دەیکەین کە ئاشتی خواستنی هەموو خەڵک و لایەنەکانی ئەفغانستانە بەڵام خاڵی گرینگ کە ئەبێ هەمووان بەرەو لای بکێشێرێت، ئەوەیە کە ئەمریکا تەنانەت لە پرسی ئاشتی لە ئەفغانستانیش فریوکارانە هەڵسوکەوتی کرد.\nشەمخانی وتی: ئەمریکا سەرەڕای نیشاندانی بەڕواڵەتیی ئاشتی لە ئەفغانستان، هیچ پلانێکی بۆ ئەو کارە نەبوو و تەنیا ئامانجی ناوبراو ڕزگار کردنی خۆی لە زەلکاوێک بوو کە خۆی چێی کردبوو و بەهۆی خۆ بە زل زانینی، ئەفغانستان، ناوچەکە و جیهانیشی تووشی کێشە کرد.\nناوبراو لە درێژەدا بە بە ناوبردنی چەندین رێکار بۆ چارەسەری کێشەی ئەفغانستان لەسەر هەوڵی هەمووان بۆ پێکهێنانی حکومەتی گشت گیر کە هەموو لایەنەکان بگرێتەوە و بەرەوڕوو بوونەوەی قەیرانی مرۆیی لە ئەو وڵاتە، وتی: کۆماری ئیسلامی ئیران ڕایدەگەیێنێت کە ئامادەیە هەموو ئیمکاناتی خۆی وەکوو ڕێگای پێوەندی و ئیمکاناتی بەندەری لەوانە چابەهار بۆ چارەسەری ئەو کێشە دابنێت.


لەکەربەلا خۆپیشاندەران بارەگای سەرەکی ڕێکخراوی بەدری سەربەحەشدی شەعبی دەسوتێنن – Standard Kurd\nلەلایەن ستاندار Posted on كانونی دووه‌م 13, 2020 413 جار بینراوە 0 سەرنج\nشەوی ڕابردوو خۆپیشاندەرانی شاری کەربەلا هێرشیان کردە سەر بارەگای سەرەکی ڕێکخراوی بەدری سەر بەهێزەکانی حەشدی شەعبی، سەرچاوەیەکی ئەمنی لەشاری کەربەلا ئاشکرای کردووە شەوی ڕابردوو خۆپیشاندەران هێڕشیان کردۆتە سەر بارەگای سەرەکی ڕێكخراوی بەدری سەربەحەشدی شەعبی و سوتاندویانە، دواتر خۆپیشاندەران هێڕشیان کردۆتەسەر بینای ئەنجومەنی پارێزگای کەربەلا، بەڵام هێزە ئەمنییەکان بەزەبری فیشەک بڵاوەیان بەخۆپیشاندەران کردووە.\nبڵاوکراوەی پێشوولە هەرێمى کوردستان ئەمڕۆ موچەى مانگى ١٠ ی ساڵی ڕابردوو دابەشدەکرێت!!\nبڵاوکراوەی نوێترترەمپ ڕێگە نادەین ئێران دەستی بگات بەچەکی ئەتۆمی


هەتا كەنگى دێ هەلكەفتێن كەڤن ساخكەين؟! – ARTICLE رۆژ\nهەتا كەنگى دێ هەلكەفتێن كەڤن ساخكەين؟!\nئازار 24, 2019 بەڕێوەبەری ماڵپەر\nهەردەم ژیان تێتە خەملاندن ب كار، داهێنان و سەرهلدانێن نوى يێن جڤاكى، رەوشەنبيرى و نەتەوايەتى. لێ هندى ئەز دنێرم ل دەف مە زۆر هەلكەفت تێنە ساخكرن کو یێن بەريا هزاران سالانە و چ گرێدان ب نەتەوايەتى و كوردينیێڤە نينە. تنێ چيرۆكێن ئەفسانەیینە و خۆ پێ قانەع دکەین. لێ دراستیدا ئەو هەلکەفت یێن دوژمنێن كوردانە و ئەم ساخ دكەين و ب دەهۆڵ و زڕنا نوى دكەين. یا ژمنڤە دڤى چاخى دا ئەم پێتڤى شۆرەشەك مەزنين ژ هەر ئاليەكیڤە يان دێ ناسناما كوردينیێ ژ دەست دەين. دڤێت مێشكێ گەنجێ كورد بێتە ئاڤاكرن ژ هەمى ئاليەكیڤە يان دێ ژيان ب ڤی رەنگى ب داوى ئێت. مخابن هەر تشت بوويە دووبارە و رۆتين. مرۆڤی، زانینێ، رەوشەنبيریێ و سياسەتێ و هەتا هونەرى ژی بهایێ خوە ژ دەستدايە. ب باوەرییا من ژيانا ساخلەم و یا دروست ب ڤی شێوەی بەردەوام نابيت. دڤێت دووبارە تاکێ خۆ ئاڤا بكەين ب رەنگەکی کو بشێت هەبوونا خۆ ب سەلمینیت نەک تنێ وەکو ناڤ بمینیت. بلا رۆژێن مە نەبورن ب ساخكرنا تشتێن كەڤن کو مە بگومان بێخن، بلا چاڤلێكرن ب داوى بێت و مە كوردان هەبوونا خۆ هەبيت، بلا بەس بیت ئەم خۆ ب دیرۆکێ ڤە گرێدەین و بلا کار بۆ پاشەرۆژێ و نەوەیێ پشتی خۆ بکەین.\nئەگەر ئەم کویر و هویر بەرێ خۆ بدەینە جڤاکێ خۆ دێ بینین کو روخسارێ مرۆڤان ژی نەمايە وەكی بەرێ. ئەڤ مژویلیێن زێدە وەکرییە کو مرۆڤ ناسناما خۆ ژ دەست بدەن. ئەڤ سیستەمە، ئەڤ بێ كاری و ئەڤ رۆتینێ خاڤ و سست کچ و کورێن مە بەرەف پاشەرۆژەکا نەدیار و تاری دبەن. تەنانەت رەوش گەهشتییە وی ئاستی کو گەنجێ مە ژ ژیانا جڤاکی و خێزاندارى و هەڤژينیێ ژی دوير بکەڤیت و ژێ بترسیت!. ئەڤە ژی مەترسییەکا مەزنە ل سەر هەبوونا مە و ئەگەر ب ڤی شیوەی بەردەوام بیت واتە بداوی هاتنا ژیانێ یە. لەوما دڤێت هەمی ئالیەک داکۆکیێ ل سەر ئاڤاکرنا تاکی بکەن دا ژ ڤێ ئالۆزیێ رزگارببین.\nگووتار یاهاتیە خواندن: 2,975\nهشیاری لەهی و لافاوان بن!\n2 Thoughts to “هەتا كەنگى دێ هەلكەفتێن كەڤن ساخكەين؟!”\nئازار 25, 2019 at 03:24\nDest xosh 👏👏👏\nنیسان 10, 2019 at 23:36\nDast xosh Avin Xan brasti babatake zor gringe hivia min awa ganjn ma mfayi le wagirin. Daxaza sarkaftine bota kim


نوێنەرایەتی حکومەتی هەرێمی کوردستان - تاران - سەرۆكی هەرێمی كوردستان پێشوازی لە باڵیۆزی نوێی فەڕەنسا لە عێراق دەكات\nسەرۆكی هەرێمی كوردستان پێشوازی لە باڵیۆزی نوێی فەڕەنسا لە عێراق دەكات\nدوو شەممە, 20 ت یەکەم 2014\nپێشنیوەڕۆی ئەمڕۆ دووشەممە ٢٠ـی ١٠ـی ٢٠١٤ بەڕێز مەسعود بارزانی سەرۆكی هەرێمی كوردستان پێشوازی لە مارک بارێتی باڵیۆزی نوێی فەڕەنسا لە عێراقی فیدڕاڵ و ئاڵان گیپخات كۆنسوڵی فەڕەنسا لە هەرێمی كوردستان كرد.\nلە دیدارێكدا کە بەڕێز مەسرور بارزانی ڕاوێژکاری ئەنجوومەنی ئاسایشی هەرێمی کوردستان ئامادەی بوو، سەرەتا باڵیۆزی فەڕەنسا خۆشحاڵیی خۆی بۆ دیدار لەگەڵ سەرۆك بارزانی دەربڕی و ڕایگەیاند کە ڕێز و سڵاوی سەرۆکی فەڕەنسای بۆ سەرۆک بارزانی و گەلی کوردستان هێناوە و دوای دەستبەکاربوونی هەوڵی داوە لە نزیکترین دەرفەتدا سەردانی هەرێمی کوردستان بکات بۆ ئەوەی پەرە بە پەیوەندییە باشەکانی نێوان فەڕەنسا و هەرێمی کوردستان بدەن، داواشی لە سەرۆک بارزانی کرد تێڕوانینی خۆی و سیاسەتی هەرێمی كوردستان لەبارەی ڕەوشی ئێستای کوردستان و عێراق و ناوچەکە بخاتەڕوو بۆئەوەی بەرچاوڕوونییەکی باشتریان هەبێت.\nلای خۆیەوە سەرۆك بارزانی بەخێرهاتنی باڵیۆزی نوێی فەڕەنسای كرد و پیرۆزبایی دەستەبەکاربوونی لە ئەرکی نوێی کرد و هیوای سەرکەوتنی بۆ خواست و بەناوی خەڵكی كوردستان سوپاسی سەرۆك و حكوومەت و گەلی فەڕەنسای كرد كە لەكاتی تەنگانەدا بە كردەوە لەگەڵ گەلی كوردستان وەستان و ڕۆڵی پێشڕەوانەی فەڕەنسایشی بۆ هاندانی وڵاتانی ئەورووپا بۆ یارمەتیانی كوردستان بەرز نرخاند.\nسەبارەت بە دۆخی بەرەكانی جەنگ سەرۆك بارزانی ئاماژەی بەوەدا كە هه‌رچه‌نده پێشمه‌رگه له‌ڕووی پڕچه‌ككردنه‌وه ئابلووقه‌ی خرابووه سه‌ر، به‌ڵام ئێمە ڕووبەڕووی دەوڵەتێكی تیرۆریستیی پڕچەك بووینەوە كە چەكی دوو وڵاتی سووریا و عێراقی كەوتۆتە دەست، سەرەڕای ئەوەش پێشمەرگە توانی زوو تاكتیكی تیرۆریستان بزانێ و ڕێ لە پێشڕەوییان بگرێ و له چه‌ندین ناوچه‌دا پاشه‌كشه‌یان پێ بكات و ئێستا زۆربەی ئەو ناوچانەی تیرۆریستان داگیریان کردبوو لەلایەن پێشمەرگەوە ئازاد کراونەتەوە و ئەو شوێنانەی ماون ئازاد دەکرێنەوە.\nسەرۆک بارزانی ئەوەشی ڕاگەیاند کە ئێستا تیرۆریستان لە عێراق سوریا ئاراستەی شەڕی خۆیان گۆڕیوە و تەنیا دژی کورد شەڕ دەکەن، تەنیا لە لایەن کوردیشەوە تێک دەشکێندرێن.\nسەرۆک بارزانی جەختیشی کردەوە کە تەنیا کردەوەی سەربازی بۆ شکاندنی داعش بەس نییە و پێویستە سەرچاوە داراییەکانیان وشک بکرێت و ڕێگەی هاتنی تیرۆریستانیش بۆناو ئەو ڕێکخراوە تیرۆریستییە بگیرێت، هەروەها ڕێگە نەدرێت چیتر خاکی سوریا وەک حەشارگە و ناوچەیەکی ئارام بۆ داعش بمێنێتەوە.\nباڵیۆزی فەڕەنسا لە عێراق سوپاسی سەرۆک بارزانی کرد بۆ ڕوونکردنەوەکەی و ڕایگەیاند کە سەرنجەکانی سەرۆک بارزانی بۆ فەڕەنسا زۆر گرینگن و بەرچاوڕوونییەکی باشتریان دەداتێ، هەروەها سوپاسی پێشمەرگەی کرد کە قارەمانانە دژی تیرۆریستان شەڕ دەکەن و ڕایگەیاند: شەڕی کوردستان لەدژی داعش، نەک تەنیا بۆ عێراق و ناوچەکە، بەڵکو بۆ هەموو جیهان گرینگە و ئێوە لەجیاتی هەموو جیهان شەڕ دەکەن.\nهەر لە دیدارەکەدا باڵیۆزی فەڕەنسا ڕۆشنایی خستە سەر چالاکییە سیاسی و کۆمەڵایەتی و ئابووری و کلتورییەکانی باڵیۆزخانەی فەڕەنسا لە هەولێر و ئەنستیتۆ و کۆمپانیا فەڕەنساییەکان لە کوردستان و ڕایگەیاند کە فەڕەنسا دەیەوێ لە هەموو ئاستەکاندا پەیوەندییەکانی لەگەڵ هەرێمی کوردستان بەرەوپێش ببات.\nباسکردنی پرۆسه‌ی سیاسی له عێراق و پێكهێنانی حكوومه‌تی نوێ و پەیوەندییەکانی هەرێم و بەغدا تەوەرێکی تری کۆبوونەوەکە بوو.


"له سرووده‌كاندا ده‌ڵێن "هه‌ولێرى هۆلاكۆ به‌زێن"، به‌ڵام هۆلاكۆ هه‌ولێرى نه‌دیوه"\nدكتۆر موحسین محه‌مه‌د حوسێن یه‌كێكه له مێژوونووسه ناسراوه‌كانى كورد، ئه‌و مامۆستاى زانكۆ و ئه‌ندامى كاراى ئه‌كادیمیاى كوردییه. هه‌رچه‌نده تا ئێسته خۆى به كه‌سێكى ماركسى ده‌زانێت، به‌ڵام له‌ڕووى ئه‌كادیمییه‌وه توێژینه‌وه‌كانى له بوارى مێژووى هه‌ولێر و مێژووى ئیسلامه. دكتۆر موحسین ماوه‌یه‌كى زۆر له عێراق مامۆستاى زانكۆ بووه و یه‌كه‌م مامۆستاى فه‌لسه‌فه‌ى مێژووه له عێراقدا، دواتریش ماوه‌یه‌ك له لیبیا مامۆستا بووه. ئێسته له هه‌ولێر ده‌ژی.\nزۆرجار بۆچوونه‌كانى دكتۆر موحسین له راگه‌یاندن مشتومڕى له‌سه‌ر كراوه، به تایبه‌تى ئه‌و بابه‌تانه‌ى پێوه‌ندى به سه‌ڵاحه‌دینى ئه‌یووبی هه‌یه. له‌م دیمانه‌یه‌ى "وشه"دا زۆر ورده‌كاری مێژوویی روون ده‌كاته‌وه و ئاماژه بۆ هه‌ندێك له تێزه ئه‌كادیمییه‌كانى ده‌كات.\nئه‌گه‌ر بمانه‌وێ قسه له‌گه‌ڵ دكتۆر موحسین بكه‌ین، زۆر شت هه‌یه به خه‌یاڵماندا دێت، له بابه‌تى فه‌لسه‌فه‌ى مێژوو و مێژووى ئیسلام و چه‌پگه‌رایى و رۆژهه‌ڵاتناسى، چه‌ندان بابه‌تى تر. به‌ڵام با سه‌ره‌تا له‌وه ده‌ست پێ بكه‌ین و بۆ سه‌رده‌مى گه‌نجى بگه‌ڕێینه‌وه، تۆ كوڕى پیاوێكى به‌قاڵ بووى له هه‌ولێر، سه‌ره‌تا شیوعى و چه‌پ، دواتر له توێژینه‌وه ئه‌كادیمییه‌كانت بۆ فه‌لسه‌فه‌ى ئیسلام ده‌چیت، ئه‌مانه چۆن بوو؟\nمن كاتى خۆى شیوعى بووم و ئێسته‌ش ماركسیم. كاتی خۆى نێوانم له‌گه‌ڵ باوكم به‌و جۆره نه‌بوو، لێى ده‌ترساین و نه‌ده‌وێراین هه‌موو شتێكى له‌گه‌ڵ باس بكه‌ین، بۆیه كاتێك گه‌یشتمه سێى ناوه‌ندى به دایكم گوت بڕۆ قسه له‌گه‌ڵ باوكم بكه و بڵێ تاقیكردنه‌وه‌ى به‌كالۆریاى هه‌یه، چیتر ناچمه دووكان. له‌و كاته‌وه نێوانم له‌گه‌ڵ دووكان نه‌ما، نه‌چوومه‌وه ئه‌و دووكانه‌ی ئێسته‌یش شوێنه‌كه‌ى ماوه، دوو دووكانه و ژێرزه‌وینى هه‌یه. جا له‌و كاته‌وه ده‌ستم كرد به‌خوێندنه‌وه‌ى چیڕۆك و شیعر و كتێبى رۆمانسى. ئه‌وكات به عه‌ره‌بى ده‌مخوێنده‌وه، چونكه زمانى خوێندنمان عه‌ره‌بى بوو. كه چوومه ئاماده‌یى زیاتر رۆمانم ده‌خوێنده‌وه، ئیتر كه له كۆلیژ وه‌رگیرام بواره‌كه‌م دیار كرا و چوومه به‌شى مێژوو. دواتر سێ ساڵ دوور خرامه‌وه بۆ "قه‌لعه‌ساڵح" له باشوورى عێراق له لیواى عیماره، ئینجا هاتمه‌وه شه‌قڵاوه سێ چوار ساڵ له‌وێ مامۆستا بووم، به شانازییه‌وه ده‌یڵێم ئێسته‌ش ئه‌و قوتابییانه‌ى ئه‌وكات له شه‌قڵاوه ده‌یانخوێند، بوون به باشترین مامۆستا. دواتر كه هاتمه‌وه شاره‌كه‌ى خۆم، زیاتر ده‌ستم به خوێندنه‌وه‌ى شانۆنامه‌كان كرد، ئێسته‌ش كه كتێبخانه‌كه‌م ده‌بینى پڕه له شانۆنامه جیهانییه‌كان.\nكاتێك له خوێندنى باڵا وه‌رگیرام، كه‌متر شانۆنامه‌كانم ده‌خوێنده‌وه، ناڵێم وازم هێناوه، ئێسته‌یش زۆرجار هه‌ست و سۆزم بۆ شانۆنامه و كارى ره‌خنه‌یى ده‌چێت و ده‌یانخوێنمه‌وه، به‌ڵام بابه‌تى رۆمانسى ناخوێنمه‌وه، رۆمانسیه‌تم به‌جێ هێشت. كاتێك له خوێندنى باڵا بووم زۆر حه‌زم ده‌كرد له‌سه‌ر بابه‌تێكى فیكرى بنووسم، مامۆستایه‌كمان هه‌بوو دوو كۆرس ده‌رسى پێ ده‌گوتین، یه‌كێك توێژینه‌وه ئابوورییه‌كان بوو و ئه‌ویتر توێژینه‌وه‌ى رۆشنبیرى و كۆمه‌ڵایه‌تى. ئه‌و مامۆستایه به منى گوت ئێسته تۆ ئاماده‌ى بۆ ئه‌وه‌ى له‌سه‌ر بابه‌تێكى فیكرى بنووسى. منیش گوتم به‌ڵێ به‌هۆى پاشخانه‌كه‌مه، ته‌نانه‌ت له‌وكاته‌ى له خانه‌ى مامۆستایان و ناوه‌ندییه‌كانیش وانه‌ى مێژووم ده‌گوته‌وه، بابه‌ته‌كانم بۆ لاى فیكر ده‌برد، به‌ڵام رێك نه‌كه‌وت له‌سه‌ر فیكر بنووسم، چونكه سه‌رپه‌رشتیارمان نه‌بوو له بوارى فیكر و فه‌لسه‌فه‌ى مێژوو.\nدواتر فه‌یسه‌ڵ سامر كه له سه‌رده‌مى عه‌بدولكه‌ریم قاسم وه‌زیر بوو و مامۆستام بوو، گوتى بۆ نامه‌ى ماسته‌ر له‌سه‌ر شاره‌كه‌ى خۆت نانووسیت. گوتم هى ئه‌وه‌یه ماسته‌رى له‌سه‌ر بهێنم؟ گوتى له‌سه‌ر من، گوتم ده‌بى به سه‌رپه‌رشتیارم؟ گوتى نه‌خێر هى قۆناغى من نییه. جا ئه‌وه‌بوو نووسیم "هه‌ولێر له سه‌رده‌مى ئه‌تابه‌كییه‌كان" چوار پێنج جار به كوردى و عه‌ره‌بى وه‌ك كتێب چاپ كراوه‌ته‌وه. هه‌ركه ماسته‌ره‌كه‌م ته‌واو كرد، له به‌شى زمان و ئه‌ده‌بى كوردى بووم به مامۆستا، ئه‌وكات سه‌رۆك به‌شمان مامۆستا مارف خه‌زنه‌دارى ره‌حمه‌تى بوو. به‌ڵام ساڵى دواتر به‌شى كوردى له كۆلیژى په‌روه‌رده كرایه‌وه، من گوازرامه‌وه ئه‌وێ و ماوه‌یه‌ك له‌وێ بووم، ناوم بۆ خوێندنى دكتۆرا ده‌رچوو.\nیه‌كه‌مجار بوو به‌ناوى كوردستان له زانكۆى به‌غدا ناوێكم بۆ بابه‌ته‌كه ده‌ستنیشان كرد، "كوردستان له سه‌ده تاریكه‌كان"، به‌ڵام هه‌ندێك له‌به‌ر ره‌گه‌زپه‌رستى و هه‌ندێكیش گوتیان له‌به‌ر خۆت ئه‌و بابه‌ته مه‌نووسه، چونكه كوردستان گه‌وره‌یه، تووشى لێ پرسینه‌وه ده‌بیت، خۆ كوردستان ته‌نیا ئه‌وه نییه له سه‌رده‌مى به‌عس به "حوكمى زاتى" ناو ده‌برا، ئه‌ى كوردستانى ئێران و ئه‌ى كوردستانی رۆژئاوا. له برى ئه‌وه پێشنیاریان بۆ كردم له‌سه‌ر سوپاى سه‌ڵاحه‌دین ئه‌یووبی بنووسم. ئه‌و بابه‌ته‌شم پێخۆشبوو، بۆى په‌رۆش بووم، له به‌غدا هه‌ندێك سه‌رچاوه هه‌بوون و چووم بۆ سووریا بۆ ئه‌وه‌ى سه‌رچاوه‌ى زیاتر كۆ بكه‌مه‌وه. ئه‌وه‌بوو به سێ ساڵ به سه‌ربه‌رزى ته‌واوم كرد.\nئه‌و بابه‌ته‌ى كه پێشتر ده‌ستنیشانت كردبوو "كوردستان له سه‌ده تاریكه‌كان"، ئایا هه‌ر وه‌ك ناونیشانێك جێتهێشت و دواتر نه‌گه‌ڕایته‌وه سه‌ری بۆ ئه‌وه‌ى لێكۆڵینه‌وه‌ى له‌سه‌ر بكه‌یت؟\nنا خۆ ته‌نیا من نه‌بووم له خوێندنى باڵا بخوێنم. هه‌ندێك كه‌س كاتێك ناونیشانه‌كه‌یان بیست هاتن داواى سه‌رچاوه‌كانیان كرد، ئه‌وانیش براده‌ر بوون، خۆ ناكرێت بڵێم نایده‌م. ئه‌وه‌بوو وه‌ك ناونیشانه‌كه به ته‌نیا وه‌ریان نه‌گرت، به‌ڵكو هه‌ریه‌كه و له سه‌رده‌مێك نووسى، یه‌كێك له سه‌رده‌مى مه‌غۆلییه‌كان، یه‌كێك له‌سه‌ر جه‌زائیرییه‌كان، هه‌ندێك له سه‌رده‌مى عوسمانییه‌كانیان نووسى، منیش نه‌مده‌ویست ركابه‌رییان بكه‌م.\nدواى ئه‌وه‌ى له‌سه‌ر سه‌ڵاحه‌دینم نووسى، هاتم چه‌ند كتێبێكیشم له‌سه‌ر سه‌ڵاحه‌دین و هه‌ولێر نووسى، بۆیه ده‌رفه‌تم نه‌بوو. ئه‌وه‌بوو دواتر له به‌شى مێژووى كۆلیژى ئادابى زانكۆى به‌غدا ئه‌و مامۆستایه‌ى رێبازه‌كانى لێكۆڵینه‌وه‌ى ده‌گوته‌وه، ناوى بۆ دكتۆرا ده‌رچوو، گوتیان تۆ ده‌بێ ماده‌كه بڵێیته‌وه، رازی بووم و زۆریش له‌گه‌ڵى گونجابووم. هاوینه‌كه‌ى گوتیان ده‌بێت ماده‌یه‌ك بڵێیته‌وه یه‌كه‌مجار له عێراق ده‌گوترێته‌وه، ئه‌ویش "فه‌لسه‌فه‌ى مێژوو"ـه، ئه‌وكات و به ئێسته‌یشه‌وه مامۆستاى ئه‌م ماده‌یه نییه، من له كوردستان دوو قوتابیم له بوارى خوێندنى باڵا به‌و ماده‌یه ده‌رچوون و ته‌واویان كرد، یه‌كیان له سلێمانى و ئه‌ویتریان له هه‌ولێر. جا ئه‌وكاته‌ى له به‌غدا بووم ده‌ستم كرد به ئاماده‌كردنى بابه‌ته‌كه و هه‌موو فه‌یله‌سووفه‌كانى فه‌لسه‌فه‌ى مێژووم وه‌رگرت. ئه‌وكات توێژینه‌وه‌كه‌م به كوردى له‌سه‌ر فه‌لسه‌فه‌ى مێژوو نووسی، زۆر هه‌وڵیاندا ره‌تى بكه‌نه‌وه، دواى ماندووبوونێكى زۆر قبووڵیان كرد، چونكه نه‌ده‌بوو به كوردى توێژینه‌وه بكرێت.\nتۆ یه‌كه‌م جار بوو فه‌لسه‌فه‌ى مێژووت ده‌گوته‌وه، هه‌ر خۆیشت ئه‌و بابه‌تانه‌ت ده‌ستنیشان كرد كه ده‌بوو له زانكۆى به‌غدا بخوێنرێن؟\nبه‌ڵێ، ئه‌مه‌ش كێشه بوو، چونكه فه‌لسه‌فه‌ى مێژوو بۆ ده‌سه‌ڵات بابه‌تێكى پڕ مینه، جا گوتنه‌وه‌ى ماده‌كه ئه‌سته‌م بوو كه تۆ باسى هه‌ر بابه‌تێكت ده‌كرد، دوو كه‌س له‌ولا ده‌نگیان تۆمار ده‌كردى و ده‌یانگوت ئه‌مه مه‌به‌ستى سه‌دام و حزبى به‌عسه. به تایبه‌تى ئه‌وكاته‌ى ده‌گه‌یشتینه ئیبن خه‌لدوون و ڤیكۆ. جا ده‌بوو هه‌موو جارێك بڵێم بۆ ئه‌وه‌ى فیكرتان بۆ لاى تر نه‌ڕوات، من پێوه‌ندیم به سیاسه‌ته‌وه نییه، ئه‌وه بابه‌ته‌كه‌یه چۆن ته‌فسیرى ده‌كه‌ن بیكه‌ن، به‌ڵام ئه‌وان وازیان له نووسینه‌وه‌ى راپۆرته‌كانى خۆیان نه‌ده‌هێنا. ته‌نانه‌ت قوتابییه‌كم هه‌بوو هه‌موو بابه‌ته‌كانى ده‌نووسى، به‌عسى بوو و ناوى "موسلم عه‌قیل" بوو، هه‌موو جارێك توانجم لێ ده‌دا و ده‌مگوت موسلم تۆ قوتابییه‌كى هێنده زیره‌ك نیت، بۆ ئه‌وها بابه‌ته‌كانى من به خێرایى ده‌نووسى. دواتر ده‌چوو ده‌یدا به ئه‌منى كولیژ، ئه‌وانیش هه‌ندێكیان هه‌بوو شه‌ریف بوون ده‌هاتن ده‌یانگێڕایه‌وه و به منیان ده‌گوت ئه‌بو دلێر تۆ هیچت نه‌گوتووه و بابه‌ته‌كانت فه‌لسه‌فه‌ى مێژووه. له زۆر وڵاتى عه‌ره‌بى حه‌ز له فه‌لسه‌فه‌ى مێژوو ناكرێت، چونكه بابه‌تێكى ئاڵۆز و ئه‌سته‌میشه، زۆرجار تۆ وانه ده‌ڵێیته‌وه ئه‌وان وا ده‌زانن قسه به سه‌رۆك ده‌ڵێیت، چونكه رۆشنبیرییان نییه. هه‌روه‌ها بابه‌ته‌كه‌ش ئه‌سته‌مه، گه‌ڕان و به‌دواداچوونى ده‌وێت. من كتێبى وام له فه‌لسه‌فه‌ى مێژوو هه‌یه له زانكۆكانى كوردستان نییه. كاتێك ده‌چمه هه‌ر شوێنێك له به‌غدا بێت یا عه‌مان له سێ جۆره كتێب ده‌گه‌ڕێم: نامۆبوون، فه‌لسه‌فه‌ى مێژوو، رۆژهه‌ڵاتناسى. یان به‌شێوه‌یه‌كى گشتى هه‌ر كتێبێك پێوه‌ندى به پرسه فیكرییه‌كانه‌وه هه‌بێت.\nئه‌و پاشخانه ماركسییه‌ى له سه‌رده‌مى گه‌نجێتى له‌لاى تۆ هه‌بوو، چه‌ند وای كردووه له فه‌لسه‌فه‌ى مێژوو نزیك بكه‌ویته‌وه؟\nئه‌گه‌ر رۆشنبیرییه ماركسییه‌كه‌م نه‌بووایه، هه‌رگیز فه‌لسه‌فه‌ى مێژووم خۆشنه‌ده‌ویست. ماركسییه‌كانى عێراق و ته‌نانه‌ت له هه‌موو دنیایش زیاتر له هه‌موو لایه‌نێكى تر بایه‌خ به فه‌لسه‌فه ده‌ده‌ن. ئه‌وكاته‌ى له به‌غدا مامۆستا بووم بایه‌خم به‌م بواره ده‌دا. كاتێك له لیبیا گه‌ڕامه‌وه، له كوردستان حزبى شیوعى كوردستان رێزلێنانیان بۆم كرد، ئه‌وكات براده‌رانى به‌غدام هاتبوون، پێم گوتن با پێتان بڵێم من شیوعى بووم، ئه‌وانیش گوتیان له‌مێژه ده‌مانزانى. هاتن له رێزلێنانه‌كه ئاماده بوون، ته‌نانه‌ت گوته‌شیان هه‌بوو، ئێسته‌ش پێوه‌ندیم له‌گه‌ڵ مامۆستایانى به‌غدا ماوه، دوو كتێبیان له‌سه‌ر من نووسیوه، وا یه‌كێكیان خه‌ریكه كتێبێكى تر ئاماده ده‌كات.\nباسى ئه‌وه‌ت كرد كه سێ كتێبت له‌سه‌ر نووسراوه، زۆرجار باس له‌وه ده‌كرێت دكتۆر موحسین زیاتر له ناوه‌ندى رۆشنبیرى عێراقى ناسراوه و بایه‌خى پێ ده‌درێت، له كوردستان به‌و شێوه‌یه نییه، بۆچی؟\nمن له لایه‌ن ده‌سه‌ڵاتدارانى به‌غدا نا، به‌ڵكو له‌لایه‌ن قوتابییه‌كانم و خه‌ڵكه‌كه زۆر بایه‌خم پێ ده‌درێت. ئه‌و كاته هێرش كرایه سه‌ر كه‌ركووك، دۆسته‌كانم له به‌غداوه خه‌مى منیان بوو، ته‌له‌فۆنیان ده‌كرد و ده‌یانگوت پێویستت به هیچ شتێك نییه، منیش ده‌مگوت له هه‌ولێرم هیچ مه‌ترسییه‌ك نییه. مه‌به‌ستم بایه‌خه‌كه‌یه، قوتابییه‌كى زانكۆى كووفه ماسته‌رى له‌سه‌ر من نووسیوه، من به وه‌زاره‌تى رۆشنبیرى ئێره‌م گوت، كتێبه‌كه چاپ بكه‌ن، گوتیان كاغه‌ز و مه‌ره‌كه‌به‌كه له‌سه‌ر خۆته، پێم سه‌یر بوو، من به خزمێكم گوتبوو كه به‌ڕێوه‌به‌رى كتێبخانه‌كانه، كه‌چى وا وه‌ڵامى دامه‌وه، منیش گوتم بیهێنه له‌سه‌ر ئه‌ركى خۆم بۆى چاپ ده‌كه‌م، چونكه قوتابییه‌كه تواناى دارایى باش نییه، ته‌مه‌نى گه‌نجه و دوو منداڵى هه‌یه، ئه‌و كاته‌ى تاوتوێى ماسته‌ره‌كه كرا، راگرى كۆلیژه‌كه گوتى ئه‌و ماسته‌ره یه‌كه‌م ماسته‌ره له زانكۆى كووفه پله‌ى ئیمتیازى پێ بدرێت. كاتێك له‌وێ بانگهێشتی منیان كرد، مامۆستاكان له دووره‌وه به پیرمه‌وه هاتن، ئه‌وانه‌ى ده‌ڵێن شیعه غه‌درمان لێ ده‌كه‌ن ئه‌مانه پێوه‌ندى به سیاسه‌ته‌وه هه‌یه، ئه‌وه‌ى بنووسه تكا ده‌كه‌م.\nیه‌ك دوو بابه‌تى ئێوه له رۆژنامه كوردییه‌كان زۆر مشتومڕى له‌سه‌ر كرا، یه‌كێكیان پێوه‌ندى به سوڵتان موزه‌فه‌ر هه‌بوو، ئه‌ویتریان سه‌ڵاحه‌دین ئه‌یووبی، چه‌ندان ساڵه مه‌رقه‌دێك له‌ناو هه‌ولێر هه‌یه به‌ناوى سوڵتان موزه‌فه‌ر، كه‌چى تۆ گوتت هه‌ڵه‌یه و سوڵتان موزه‌فه‌ر گۆڕه‌كه‌ى لێره نییه؟\nسوڵتان موزه‌فه‌ر زۆر خزمه‌تگوزاریى پێشكه‌شى شاخى عه‌ره‌فه كردووه، له‌وێ گۆڕێك بۆ خۆى ئاماده ده‌كات و كێلیشى به ناوى خۆى بۆ داده‌نێت ته‌نیا مێژووه‌كه‌ى نانووسێ، چونكه نازانێ كه‌ی ده‌مرێ. دواتر گه‌ڕایه‌وه له هه‌ولێر مرد، له هه‌ولێر به‌شێوه‌یه‌كى كاتى به ئه‌مانه‌ت ده‌ینێژن و له قه‌ڵا له‌ناو سندووقێكى داده‌نێن. كاتێك واده‌ى حه‌جكردن دێت، حاجییه‌كان ته‌رمه‌كه‌ى سوڵتان موزه‌فه‌ر له‌گه‌ڵ خۆیان ده‌به‌ن بۆ ئه‌وه‌ى له شاخى عه‌ره‌فه بینێژن. كاتێك حاجییه‌كان ده‌گه‌نه سنوورى حیجاز كه ئه‌و كات سعوودیه نه‌بووه، ئاویان لێ ده‌بڕێت /زۆرجار هه‌بووه ئاو له حاجییان بڕاوه/، بۆیه فه‌توایه‌ك ده‌رده‌كه‌ن كه حه‌جه‌كه نه‌كه‌ن و بگه‌ڕێنه‌وه، ئه‌و پاره‌یه‌ى دایانناوه بۆ شه‌ڕى ته‌رخان ده‌كه‌ن، چونكه هێشتا عێراق و ناوچه‌كه له ژێر هێرشى مه‌غۆلییه‌كان بووه، به تایبه‌تى هه‌ولێر هێرشى زۆر توندى كراوه‌ته سه‌ر، هه‌رچه‌نده له سرووده‌كان ده‌ڵێن هه‌ولێرى هۆلاكۆ به‌زێن، به‌ڵام هۆلاكۆ هه‌رگیز هه‌ولێرى نه‌دیوه، دوو سه‌ركرده‌ى سوپاكه‌ى هاتوونه‌ته سه‌ر هه‌ولێر. جا ئه‌گه‌ر حاجییه‌كان وا نه‌كه‌ن، له‌وێ له بێ ئاوی ده‌مردن، بۆیه بڕیارى گه‌ڕانه‌وه ده‌ده‌ن، به‌ڵام كێشه‌یان ته‌رمه‌كه‌ى سوڵتان موزه‌فه‌ر ده‌بێت، بۆ ئه‌و بابه‌ته‌ش ده‌ڵێن باشه ئه‌وه ناتوانین بیبه‌ینه لاى پێغه‌مبه‌ر، خۆ ئامۆزاكه‌ى پێغه‌مبه‌ر لێره نزیكه، مه‌به‌ستیان مه‌زارى ئیمام عه‌لییه له نه‌جه‌ف، بۆیه ده‌چن له‌وێ ته‌رمى سوڵتان موزه‌فه‌ر ده‌نێژن.\nئه‌ى ئه‌م گۆڕه‌ی هه‌ولێر هى كێیه؟\nهى باوكی سوڵتان موزه‌فه‌ره كه ناوى زه‌ینه‌دین عه‌لى بووه. هاوسه‌رده‌مى سێ پاشاى ئه‌تابه‌كى مووسڵ ده‌بێت و له كۆتادا كوێر و كه‌ڕ ده‌بێت، به قوتبه‌دین مه‌ودوودى ده‌سه‌ڵاتدارى مووسڵ ده‌ڵێ من واز له هه‌موو موڵك و ماڵه‌كانى خۆم دێنم له ئاكرێ و داقووق و تكریت و چه‌ندان جێى تر، تازه كه‌ڵكم نه‌ماوه و بۆ خۆم و منداڵه‌كانم ده‌چینه له هه‌ولێر داده‌نیشین. چه‌ند مانگێكى پێ ده‌چێ ده‌مرێت، هه‌ندێك ده‌ڵێن سێ مانگ، هه‌ندێك له مێژوونووسان ده‌ڵێن شه‌ش مانگ دواى ئه‌وه‌ى هاتووه‌ته هه‌ولێر.\nئیبن خه‌له‌كان كه مێژوونووسێكى مه‌زنى هه‌ولێره، به وردى باسى ژیانى سوڵتان موزه‌فه‌رى كردووه، له كتێبه‌كه‌ى ده‌ڵێ، "باوكى سوڵتان موزه‌فه‌ر له هه‌ولێر مردووه و له مزگه‌وتی كۆنى نزیك قه‌ڵا نێژراوه". له‌به‌رئه‌وه‌ى سوڵتان موزه‌فه‌ر له باوكى خۆى به‌ناوبانگتر بووه، بۆیه ناوى گۆڕه‌كه به‌ناوى ئه‌و رۆیشتووه. خه‌ڵكى هه‌ولێر باوكى سوڵتان موزه‌فه‌ریان نه‌ناسیوه و ئه‌ویش ته‌نیا زۆربه‌ى ژیانى له مووسڵ بووه، ته‌نیا شه‌ش مانگێك له هه‌ولێر ژیاوه. خێزانه‌كه‌ى سوڵتان موزه‌فه‌ریش كه‌ناوى "رابیعه" خاتوون بووه، خوشكى سه‌ڵاحه‌دین ئه‌یووبی بووه، به‌ڵام من سه‌رزه‌نشتى ده‌كه‌م چونكه 44 ساڵ له هه‌ولێر ژیاوه یه‌ك پڕۆژه‌ى خزمه‌تكردن و خێرخوازیى بۆ ئه‌م شاره نه‌بووه، كه‌چى كه سوڵتان موزه‌فه‌ر ده‌مرێت، هه‌ر زوو رابیعه خاتوون هه‌ولێر به‌جێ ده‌هێڵیت و ده‌چێته شارى حه‌له‌ب، له‌وێ چه‌ندان پڕۆژه‌ى قوتابخانه و مزگه‌وت دروست ده‌كات.\nئه‌م بابه‌ته 5859 جار خوێنراوه‌ته‌وه


قائیمقامەتی چەمچەماڵ داوایەک ئاراستەی دانیشتوان دەکات\nسەبارەتە بە پێوەری ئاو\n21.08.2019 01:11 PM\nقائیمقامیه‌تی چه‌مچه‌ماڵ له‌باره‌ی پێوه‌ری ئاو رونكردنه‌وه به دانیشتوانی قه‌زاكه ده‌دات، هاوکات داواشیان لێدەکات کە پێوەری ئاو ببەستن.\nلە ڕاگەیەندراوێکدا قائیمقامیه‌تی چه‌مچه‌ماڵ بڵاویكرده‌وه، دوای ئه‌وه‌ی قائیمقامی چه‌مچه‌ماڵ له‌به‌ر به‌رژه‌وه‌ندی گشتی هاووڵاتیانی سنوره‌كه و به‌هۆی هه‌بوونی كۆمه‌ڵێك كه‌موكورتی له جۆر و كوالیتی پێوه‌ره‌كاندا بڕیاری راگرتنی به‌ستنی پێوه‌ری ئاوی له سنوره‌كه‌دا ده‌ركرد، دواتر له ئه‌نجومه‌نی پارێزگای سلێمانی كۆبوونه‌وه‌یه‌ك بۆ ئه‌و مه‌به‌سته رێكخرا و داواكارییه‌كانی قائیمقامی چه‌مچه‌ماڵ به یاداشتێك بۆ وه‌زاره‌تی شاره‌وانی به‌رزكرایه‌وه و دواتر كۆمه‌ڵێك بڕیار له به‌رژه‌وه‌ندی هاووڵاتیان درا.\nدەشڵێت، لەو بڕیارانەی لەبەرژەوەندی هاوڵاتیان درا خۆی بینیەوە لە (نرخی پێوه‌ری ئاوه‌كه له بری ئاو وه‌ربگیرێت و ئه‌و پاره‌یه‌ی له هاووڵاتی وه‌رده‌گیرێت بۆ پێوه‌ر له‌داهاتودا له پاره‌ی ئاو ده‌بڕدرێت، هاووڵاتی ئازاده له كامه كۆمپانیا پێوه‌ر ده‌به‌ستێت، كاتی به‌ستنی پێوه‌ره‌كه تا 1-9 درێژبكرێته‌وه، هاووڵاتی ئه‌گه‌ر له‌كاتی دیاریكراودا پێوه‌ری نه‌به‌ست غه‌رامه نه‌كرێت). بۆیه ئێستا داوا له هاووڵاتیان ده‌كه‌ن پێوه‌ری ئاو ببه‌ستن.\nگەنجێكی دیكەی كورد لە بەریتانیا كوژرا و تەرمەكەی دەشێوێندرێت\nگەنجێکی کورد لە بەریتانیا کوژرا\nخوێندكاران داواى كردنه‌وه‌ى كۆلێژی په‌روه‌رده‌ی مه‌خمور ده‌كه‌ن\nیەکێتى مامۆستایان لەبارەی چەند پرسێکەوە یاداشتێکیان ئاراستەی وەزارەتی دارایی کرد\nخانویەكی كرێم پێویستە\nلە هەندێك ناوچەی هەولێر و دهۆك باران دەبارێت\nهۆشداری دەدرێت لە ڕەووشی مرۆیی کەمپی پەنابەرانی مەخمور\nتەرمی گەنجێک دوای ٧ رۆژ دۆزرایەوە


پشکۆ ئەمین: ساڵێک پاش کودەتا سەرنەگرتوەکەی تورکیا.\nنوسینی : پشکۆ ئەمین | 22.07.2017 7:30 PM | بەشی: سیاسی | بێ کۆمێنتە\nهەردوای کودەتا سەرنەگرتوەکەی هاوینی 2016 ی تورکیا، سونامیەک بەسەر تورکیادا هەڵیکرد کە بەخیرایەکی زۆرگەورە، تورکیای گیرایەوە بۆسەردەمی دیکتاتوریەت و تۆتالیتاریەت، بەشێوەیەکی وا کە ئەوروپیەکان دەڵین تورکیا، نا ناسینەوە ! لەپاش کودەتاوە تا ئەمرۆ باری نا ئاسای بەردەوامە، کەس لەژیانی خۆی دڵنیانیە کەچوە دەرەوە لەماڵ، هەژاری و نەداری لە ناو کۆمەڵگەی تورکیدا پەرەی سەندووە وکاری کردۆتەسەررەوشی ژیان بەشێوەیەک باریی کۆمەڵایەتیشیان تێکچوە، بەتایبەتی خیزان و کەس و کاری ئەو خەڵکە زۆر و بێشومارەی کە دەستگیرکراوین، یان بە بیانوی کودەتا لە سەرکارەکانیان دەرکراوین و هیچ حسابیکیان بۆ ناکرێت، لیرەی تورکی دابەزینێکی بەرچاو بە خۆیەوە دەبینێت، ترس لە چون و سەفەرکردین بۆ تورکیا بۆتە هۆی داخستنی دەیان شوێنی گەشتیاری ! هەتا ئەمرۆش کەس نازانێت هۆی کودەتا چی بوو؟بۆچی کراو؟ کێ کردی؟\nبرونوکال سەرۆکی دەستگای موخابەراتی ئەڵمانی دەڵێت تورکیا زۆر هەوڵیدا لە گەلمان کە بروامان پێبهێنێت کە لەتورکیادا کودەتا کراوە، بەڵام نەیتوانی ئێمە بینێتە سەرئەو رایە، چونکە ئێمە وای بۆدەچین کە نە کودەتابوەو نەهیچ ئەمە تەنها بیانویەک بوو بۆ لە ناوبردن و گرتنی دژەکانی سیاسەتی ئەردوگان ئەمە ئەوە دەگەینێت کە تورکیا ئێستا دابەشبونیکی تەواوی بەخۆیەوە دیوە، کە زۆر لە مێژە کۆتای پێهاتبوو، لە تورکیادا ئیتر ژیان بە ئارامی و بێ و ئاژاوە ناگوزەرێت، لەکاتیکدا کەجاران تەنها کوردو دەوڵەتبوو ئێستا دوبەرەی دژبەیەکە !\nئەردوگان و حیزبەکەی ماوەیەک لەمەوپیش کودەتایان بەسەر دام و دەستگای سەربازیدا کرد، هەرچی لەبەرەی خۆی نەبوو یان ترسیان لێ بوو خانەنشینیان کرد. یان لەژێرپەردەی ئەرگەنەکۆندا خرانەبەندیخانە و کۆمەڵێکیشیان دەرکرد ! بۆیە زوریی چاودێرانی سیاسی پێیان وایە کە کودەتا دروستکەری خۆیەتی ! تەنانەت دەستیگرت بەسەر دادگاکاندا !\nدوای ریفراندۆمەکەی ئەردوگان بە پاڵپشتیکردنی مەهەپەو بردنەوەی بە دەنگێکی کەمی بەڵی، کە بەفیڵ و گۆرینی سندوقەکانی دەنگدان %51 بەدەست هێنا، تورکیایەکی تازە هاتە ئارا. ساڵێک پێشتر تورکیا بەیەکێک لەوڵاتە دیموکراسیەکانی رۆژهەلات ناودەبراو وەک نمونەیەک بۆئیسلامی میانرەو تەماشادەکرا، ئەمرۆ ئەو تورکیا دیموکراسیە نابینرێت، هەربۆیە رێکخراوی لێبوردنی گشتی ئەمنستی دەڵێت: لە تورکیادا راستی و عەدالەت باریکردوەو نەماوە گرتنی خەڵک بەمشیوەیە ناشیرینی سبەینێیەکی تورکیا پیشان دەدات !\nپاش ریفراندۆم تورکیا بەسەر دووبەرەدا دابەش بوو، بەرەی ئەردوگان و بەرەی ئەو خەڵکانەی کە دژ بەئەردوگان و ریفراندۆمەکەی دەنگیاندا، ئەمانە ئەمڕۆ لەترسێکی زۆردان و ژیانیان لێتاڵبووە!! ئەردوگانیش کە توشی نەخۆشی خۆ بەزلزانین بووە گوێ بەهیچ رەخنەیەکو یاسایەک و مافێک نادات، ئەوەی بیەوێت دەیکات و دەیڵێت: ئەوەتا رۆژی هەینی لە بەردەم کۆمەڵێک لە لایەنگرانیدا لەیادی کودەتادا دەڵێت: ئێمە زۆر بە ئاشتاینەو باش لەگەڵ کودەتاچیەکاندا جوڵاینەوە، بۆیە پێویستە دەوڵەتەکەمان مەدالیای نۆبڵی ئاشتی پێبدرێت !! هەر لەویادا رەخنە لە ئەڵمانیادەگریت، بەبۆنەی خۆپیشاندنەکانیG 20 وە دەڵێت: وڵاتە ئەوروپیەکان ئەوەندە باری ژیانیان خراپەکە خەڵکی خۆپیشاندان دەکەن و ئۆتۆمبیل و بازارەکان دەسوتێنین، ئەمەش جێگەی شەرمە، جێگەی شەرم، هەر لە رۆژی شەمەدا هەمو هەندی بەدەستانی تورکیا زەنگێکی تەلەفونیان بۆدەچێت بەناوی ئەردوگانەوەو پیرۆزبای سەر نەکەوتنی کودەتاوە، کەئەردوگان تێیدا لە خوا دەپاڕیتەوە کە شەهیدەکانی کودەتا ببەخشێت و باوکان سەر بەرزبن.\nئەسلی ئەردوگان چیرۆکنوسێکی تورکیەو کتیبەکانی بۆ چەند زمانێک وەرگێردراون، پاش کودەتاکە بۆ ماوەیەک خرایە زیندان و پاشان بەرڵا کرا دەڵێت: ئەمساڵ ئێمەی خەڵکی تورکیا بە ساڵێکی زۆر ناخۆشدا تێدەپەریین!! دەڵێت: لەکاتێکدا نوسینەکانم بۆ چەندان زمان وەرگێردراون و دەسخۆشێم لێدەکرێت و هەندێک بەکافکام دەخەمڵێنین، کەچی لە وڵاتەکەی خۆمدا هیچ وەزنێکم نیەو رێگریم لێدەکرێت ! من دەبێت باجی نوسینەکانم بدەم! ئەدەب لە تورکیادا ئەمرۆ بەرۆژگارێکی سەختدا تێپەردەبێت، تەجروبەی ساڵانی کوشتن و بڕینی ئەرمەنیەکان و زیندان و لێدان و کوشتن و هەڵواسین دەهێنێتە بەرچاو! من هەوڵمدا لەرێگەی نوسینەوە باس لە نەهامەتیەکان و کوشتنی ژن و پیاوی کوردو هاورەگەز بازەکان بکەم و بە دنیای دەرەوەی بگەیەنم، خۆم بە تاوانبار دەزانم ،گەر باسی ئەو تاوانانە نەکەم!!\nخەڵکی تورکیا ئەمڕۆ لەراکردندان وڵات وماڵ وحاڵیان بە جێدەهێڵین و روودەکەنە ئاوارەی بەهۆی توشبونی سوڵتانەکەیان بە نەخۆشی خۆ بەزلزانین و لوت بەرزی! بەهەزاران کەس لەرێپێوانی 400 کیلۆمەتریدان و هاوار بۆ سەروەری یاساومافی مرۆڤ و ئازادی رادەربڕین دەکەن لە وڵاتەکە یاندا !! لەپاش کودەتاوە بەدەیان پەرلەمەنەتار و سەرۆک شارەوانی و رۆژنامەنوس لەزینداندان، کەهەر هەمویان بەدەنگی خەڵک هەلبژێراوین. گەربەپێی ریفراندۆمەکەشبیت %49 خەلک دژی سوڵتانی نەخۆشن، بە هۆی ئەم ئاژاوەیەوە ئابوری تورکیا توشی ئیفلیجی بوە، سەرۆکی سەندیکای پیشەسازیەکانی ئەڵمانی BNI دەڵێت: کەم کردنەوەی دیموکرسیەت و ئەوبارە ناهەموارەی ئەمرۆ تورکیای پیا تێدەپەرێت دەبێتە هۆی دواخستنی تورکیا لەڕووی پیشەسازیەوە، پشتگیریکەرانی پیشەسازی تورکیا کە وڵاتانی ئەوروپا بوون، کۆتایهات ئەوان پشتگیریان دەکرد، لەپێناو دیومکراسیەت و کرانەوەی بازاری ئازادا کە بنەماکانی دیموکراسیەتین بۆ هەنگاونان و بەرەوپیشەوە چون، نەک گەرانەوە بەرە و دیکاتوریەت.\nتورکیا ئیتر وەک یەکێک لەولاتە دیکتاتورەکانی رۆژهەڵات تەماشا دەکرێت، نەک وەک نمونەیەکی دیموکراتی بێت لەنێوان رۆژهەلاتی ناوراست و ئەوروپادا، یانوەک ئیسلامیەکی میانرەو کەدەکرا ببێتە نمونەیەک بۆ رۆژهەڵاتی ناوەراست!! دیسانەوە وەک سەردەمی کودەتاسەربازیەکانی سالانی شەستەکان و حەفتاکان دەیان رادیوو تەلەفزیون داخراوە، هەرچی باسی ئازادی بکات، بەتیرۆرست ناو دەبرێت و دەدرێتە دادگا، ئەوەتا دەیانەوێت لەپەرلەماندا بەزورینەی دەنگ بریاریار بدەن کە هەرکەسێک وشەی کوردستان بەکاربهێنیت، بدرێتە دادگاو سزا بدرێت، رۆژی شەمە لە یادکردنەوەی سەرنەکوتنی کودەتاکەدا لەسەر پردی بسفۆر ئەردوگان دەڵێت: داوا لە پەرلەمان دەکەم، دەنگ لەسەر یاسای هەڵواسین بدەن لە تورکیادا، من ئیمزای لەسەر دەکەم !! رۆژنامەکانی ئەڵمانیا دەڵێن کەئەردوگان باس لە سەربرین و سەر لێکردنەوە دەکات! وتەبێژی وڵاتانی ئەوروپای یەکگرتوو دەڵێت: گەر بریار لەسەریاسای هەڵواسین بدرێت، ئەوا بە تەواوی دەرگا بەروی تورکیادا دادەخەین!\nبە پێی راگەیندنەکان و دەستگا رەسمیەکانی ئەڵمانیا لە سەرەتای ئەمساڵەوە تا ئێستا ژمارەی راکردوەکانی تورکیا کەداوی پەناهندەیان کردوە تەنها بۆ ئەڵمانیا 3000 کەسێک دەبێت لە ناو ئەمانەدا 209 دبلۆماتکار ،205 کەسیان خەڵکانێکین کە لە وەزارەت و شوێنە گرنگەکانی دەوڵەتدا کاریان کردوە, تەنها لەمانگی حوزەیرانی ئەمساڵ 488 کەس داوای پەناهەندەی کردوە !! ئەمانەهەموی بونەتە هۆی داوەشانی کۆمەلگەی تورکی، لەساڵی پاردا تەنها لە ئەڵمنیادا 5742 کەس، راکردوی تورکیان داوای پەناهەندەیان کردبوو، لەوانە 4400 کەسیان ،کوردبوون باقیەکەی تورک.\nرۆژنامەی حوریەت دەڵێت: کە لە پاش کودەتاکەوە 50000 کەس گیراوین وە 100000 کەسیش لەئیش و کاریی حوکمەت دەرکراون یان سزا دراون. تێایدا مامۆستا و حاکم و سەرباز و پۆلیسین زۆرینەن!\nلەم رۆژانەدا 7653 کەسیتر لەکار دەرکراون، کە پۆلیس و سەربازو کار بەدەستی وەزارەتەکانین لەوانە 2300 کەسیان پۆلیسین، ئیستا لە هەموو دام و دەستگا حکومیەکاندا، بەهۆی نەبونی کارمەندەوە ئیش و کاری خەڵکی ناروات بەرێوە، بۆیە دەبێت چاوەروانی تەقینەوەی گەورەبین !\nئەرشیڤی بەڕێز : پشکۆ ئەمین\nعیماد عه‌لی: به‌ده‌ر له ڕێفراندۆم و سه‌ربه‌خۆیی، ئه‌ڵته‌رناتیڤی تۆ چیه؟\nنەوزادى موهەندیس: کورد لەناوجەرگەى گۆڕانکاریەکان و لەبەردەم ئاڵنگاریە مەترسیدارەکاندا.


٢١ ڕۆژ لە بەهار چووە، بەڵام گەلۆ بەهار لە کوێیە؟ - Radio Sweden Kurdish - رادیۆی سوید Radyoya Swêdê | Sveriges Radio\nپارکی یاریی منداڵان هێشتا بەفری لێنەچۆتەوە. وێنە: کاووس اختری\n٢١ ڕۆژ لە بەهار چووە، بەڵام گەلۆ بەهار لە کوێیە؟\nپخش شده onsdag 10 april 2013 kl 12.01\nشاروومەندانی سوید هەر ئێستا لە ساردترین مانگی ئاپریلی ئەم ساڵانەی دواییدان. ٢١ ڕۆژ لە نەورۆز چووە کەچی هێشتا وەرزی بەهار نەگەیشتۆتە هەموو شوێنێکی سوید. خۆ دێتەوە بیرتان جەند ڕۆژ لەمەوەبەر بەفر دەباری؟ کەشناسی تلەڤزیۆنی سوید دەڵێ دوو تا سێ هەفتەی تر بەهار دەگاتە ستۆکهۆڵم کەچی وێدەچێ خەڵک لەم سەرما و سۆزی زستانە باش وەرەز بوون.\nپیاوێکی ٧٠ ساڵەیە کە لە ریستوورانێک خەریکی نانخواردنە بە هەواڵنێری ئێمە دەڵێ کە ئەمە هیچ باش نییە. چ سەوزاییەک لە شاردا نابینرێ، خاک و خیز نەبێ. دوایەش درێژە دەدا و دەڵێ نازانم خەڵک لە کۆنەوە بۆ هاتوون و شوێنێکی وەک سویدیان بۆ ژیان هەڵبژاردووە.\nمانگی مارس و ئەپریلی ئەمساڵ یەکێ لە ساردترین وەرزەکانی ئەم چەند دە ساڵەی دوایی بووە و زستانی سەروشکی ئەمساڵیش بە چەشنێکی ناسرووشتی درێژ بۆتەوە و نابڕێتەوە. سارا کچێکی ٢٥ ساڵە کە لە ژێر هەتاوی بێهێزی ستۆکهۆڵم خەریکی پیاسەیە دەڵێ هیچ نیشانەیەک لە بەهار نابینرێ، ڤایرووسی هەڵامەت نەبێ کە داوێنی خەڵک بەرنادا.\nدەچینە ناو بینای تلەڤزیۆنی سوید تا سۆراخی بەهار لە کەشناسی بەشی دەنگوباسی تلەڤزیۆنی بگرین.\nپاش تێپەڕین بە ڕێڕەوە پیچەڵپاجەکانی بینای تلەڤزیۆن، ژووری کەشناسان لە پشت ژووری دەنگوباس دەردەکەوێ. یانیکێ گیستکارت، کەشناسی تلەڤزیۆن سەرەتا وانەی فێرکاریی زانستی کەشناسیمان دەداتێ و دەڵێ بەهار لە باری زانستییەوە کاتێ دێ کە حەوت شەو و ڕۆژ پەیتاپەیتا، پلەی گەرما لە سەرووی سفرەوە بێت.\nئەو زیاد دەکا و دەڵێ ئەمساڵ بەهار زۆر وەدرەنگی کەوتووە و لە راستیدا بەهار لە ٢٠ی مانگی مارسەوە، واتا نەورۆز، دەست پیدەکا کەچی هێشتا نیشانەیەکی بەهار لەم بەشەی سوید دیار نییە.\nلە یانیکە گیست کارت دەپرسین: دەی بەو باسەی تۆ کردت، ئێستا بەهار لە کوێیە؟\nلە وەڵامدا دەڵێ لە هەندێ ناوچەی بەردەم ئاوی ڕۆژئاوا و باشووری سوید، بەهار دەستی پێکردووە کە چی دوو سێ هەفتەی پێدەچێ تا دەگاتە ستۆکهۆڵمیش.\nبەڵێ ڕەنگە دوو سێ هەفتەی تر ئەم دەنگە بەهارییانە لە ستۆکهۆڵمیش ببیسین و بە قەولی لارش ئەم پیاوە ٦٠ ساڵەیەی باسی نیشانەکانی بەهاری بۆ کردین، بەهار کاتێ دەگاتە ستۆکهۆڵم کە چێشتخانە و قاوەخانە و نادییەکان، دەست بکەنە خزمەتکردن لە دەرەوەی شوێنەکەیان و لە خواردن و خواردنەوەکانیان بۆ بێنە سەر پیادەڕەوەکان. هەڵبەت هەندێ لە ریستوورانەکانی شار ئەم کارەیان کردووە بەڵام نەک هەموویان.


چۆنێتی خۆپاراستن لە لاوازی سێكسی و نەزۆكی\nنەتەوە | 13:08:05 2018-01-11 | (482) جار خوێندراوەتەوە\nكاتێك پیاوان پێدەنێنە تەمەنەوە تووشی لاوازی سێكسی و نەزۆكی دەبن و ئەمەش لە پیاوێكەوە بۆ پیاوێكی تر جیاوازە هەندێك زووتر و هەندێك درەنگ تر دووچار دەبن، بەڵام زۆرجار دەبێنرێت لە تەمەنی خوارتریش پیاوان رووبەڕووی ئەو حاڵاتە دەبنەوە، بۆیە پێویستە بۆ خۆبەدور گرتن لەو مەترسیە چەند رێنماییەك رەچاو بكەن.\nنەزۆكی بەو حاڵەتە دەوترێت، كە پیاو توانای وەچە خستنەوەی نامێنێت و لاوازی سێكسیش حاڵەتێكە كە پیاوان ناتوانن پەیوەندیەكی تەواو و تەندروستی سێكسیان لە گەڵ هاوسەر و هاوبەشی ژیانیان هەبێت، هەر چەندە ئەو دوو حاڵەتە لێك جیاوازن، بەڵام هۆكارەكان و رێگەكانی خۆپاراستن لێیان تاڕادەیەك هاوشێوە.\nهۆكارەكان بەشێكی زۆریان جەستەیین و پەیوەندیان بە چەند نەخۆشیەكەوە هەیە لەوانە، نەخۆشی شەكر، هەوكردنی كۆئەندامی هەناسەدان، بوونی گرێ لە مێشك بەتایبەتی ئەو بەشەی كرداری سێكسی رێكدەخات، نەخۆشیەكانی جگەر، سست بوونی گورچیلە، حومەی ماڵتا، نەخۆشیەكانی كۆئەندامی زاوزێ وەك واریكۆسێل.\nبۆ رێگەگرتن لە لاوازی سێكسی و نەزۆكی زانایان چەند پێشنیارێكیان خستۆتەڕوو كە گرینگترینیان ئەمانەن:\nخۆ بەدورگرتن لە سوار بوونی پاسكیل و پۆشینی پانتۆڵ و جل و بەرگی ژێرەوەی تەسك ئەوش بە هۆی ئەو گوشارە زۆرەی بۆ سەر ئەندامی نێرینە دروستی دەكەن.\nخۆبەدورگرتن لە حەمام كردن بە ئاوی گەرم، بەتایبەتی كە مانەوەی زۆر لە بانیۆ و ساونا و دەبێتە هۆی كەمبوونەوەی رێژەی سپێرم.\nهەڵبژاردنی رژێمێكی خۆراكی تەندروست بە جۆرێك كە جەستەی لە كۆمەڵێك مادەی زیانبەخش دوورخاتەوە بەتایبەتی خواردنەكانی دەرەوە.\nخۆبەدورگرتن لە كێشانی جگەرە و خواردنەوە كحولیەكان.\nهەوڵ بدەن خۆتان لە دڵەڕاوكێ و باری نائارامی دەرونی و هەموو جۆرە پەستانێكی دەرونی بپارێزن.\nخواردنی ئەو خۆراكانەی سەرچاوەیەكی سروشتی دابینكردنی ڤیتامینەكان و مادە كانزاییەكانی پێویستن بۆ جەستە.\nهەندێك دەرمان كاریگەری لاوەكی نەرێنیان بۆ سەر توانای سێكسی پیاوان هەیە بۆیە پێویستە پێش بەكارهێنانیان راوێژ بە پزیشك بكرێت.


◄ Resultat: Found 196, page 1 of 20 Items per page: 🗐 1 🗐 5 🗐 10 🗐 25 🗐 50 🗐 100\n👪 Balak Klan - stammen - sekten\n📅 Lades Jun 5 2014 9:25PM\n👁 Denna post har tittat 13,245 gånger\nBalak, or Kurdish باڵەک, is a Kurdish Tribe living [ Mer... 👁] ✖ ✖ ✖ 0 0 ✔ 62% ✍ H.B. 5-6-2014 21:25:16\n👪 Heyderî yan jî Heyderan Klan - stammen - sekten\n📅 Lades Jun 15 2017 2:55AM\n👁 Denna post har tittat 1,058 gånger\nHeyderî yan jî Heyderan navê êleke Kurdên ku li Se [ Mer... 👁] ✖ ✖ ✖ 0 0 ✖ 54% ✍ M.B. 15-6-2017 2:55:28\n👪 Jaff clans Klan - stammen - sekten\n📅 Lades Jan 6 2018 2:44PM\n👁 Denna post har tittat 1,635 gånger\nThe Jaff clans in Iran are : Salas: Bawe Jani, Qob [ Mer... 👁] ✖ ✖ 6 0 ✔ 99% ✍ M.B. 6-1-2018 14:44:49\n👪 ئاغاوەیسی Klan - stammen - sekten\n📅 Lades Mar 26 2019 8:49PM\n👁 Denna post har tittat 778 gånger\nهۆزو تیرەو لقەکانی کورد بریتین لە نزیکەی (500) بەش [ Mer... 👁] ✖ ✖ 0 3 ✔ 99% ✍ Z.S. 26-3-2019 20:49:01\n👪 ئاکۆ Klan - stammen - sekten\n📅 Lades Jan 19 2009 11:31PM\n👁 Denna post har tittat 4,075 gånger\nهۆزێکی کوردە لە باشووری کوردستان کە لەناوچە شاخاوی [ Mer... 👁] ✖ ✖ ✖ 0 0 ✖ 52% ✍ H.B. 19-1-2009 23:31:15\n👪 ئوچ قەرداش Klan - stammen - sekten\n📅 Lades Jan 5 2013 8:45PM\n👁 Denna post har tittat 5,971 gånger\n... [ Mer... 👁] ✖ ✖ ✖ 0 0 ✖ 52% ✍ H.B. 5-1-2013 20:45:16\n👪 ئورمزار Klan - stammen - sekten\n📅 Lades Mar 26 2019 8:37PM\n👁 Denna post har tittat 708 gånger\nهۆزو تیرەو لقەکانی کورد بریتین لە نزیکەی (500) بەش [ Mer... 👁] ✖ ✖ ✖ 0 1 ✔ 94% ✍ Z.S. 26-3-2019 20:37:32\n👪 ئورمزیار - هۆرمزیار Klan - stammen - sekten\nهۆزو تیرەو لقەکانی کورد بریتین لە نزیکەی (500) بەش [ Mer... 👁] ✖ ✖ 0 1 ✔ 99% ✍ Z.S. 26-3-2019 20:49:02\n👪 ئومەربل Klan - stammen - sekten\n👁 Denna post har tittat 767 gånger\nهۆزو تیرەو لقەکانی کورد بریتین لە نزیکەی (500) بەش [ Mer... 👁] ✖ ✖ 0 1 ✔ 99% ✍ Z.S. 26-3-2019 20:49:03\n👪 ئیلنجاغی Klan - stammen - sekten\n📅 Lades Jan 4 2013 12:01AM\n👁 Denna post har tittat 9,537 gånger\n... [ Mer... 👁] ✖ ✖ ✖ 0 0 ✔ 62% ✍ H.B. 4-1-2013 0:01:24